Γιαν φαν Χόισουμ

Ο Γιαν φαν Χόισουμ Jan van Huysum, αναγράφεται επίσης Huijsum, 15 Απριλίου 1682 – 8 Φεβρουαρίου 1749), ήταν Ολλανδός ζωγράφος .

Βιογραφία 

Ήταν αδελφός του Γιάκομπ φαν Χόισουμ, γιος του ζωγράφου ανθέων Γιούστους φαν Χόισουμ και εγγονός του Γιαν φαν Χόισουμ I, ο οποίος λέγεται ότι ήταν γρήγορος στη διακόσμηση θυρών, παραβάν και αγγείων. Μια εικόνα του Γοιύστους σώζεται στην πινακοθήκη του Μπράουνσβαϊγκ, που αναπαριστά τον "Ορφέα και τα θηρία σε δασώδες τοπίο", και εδώ έχουμε κάποια εξήγηση της αγάπης του γιου του για τα τοπία συμβατικού και αρκαδικού είδους. γιατί ο Γιαν φαν Χόισουμ, αν και ήταν ικανός ως ζωγράφος νεκρών φύσεων , πίστευε ότι είχε την ιδιοφυΐα ενός τοπιογράφου. Η θυγατέρα του Γιαν φαν Χόισουμ, Φρανσίνα Μαρχαρέτα φαν Χόισουμ (Francina Margaretha van Huysum), ήταν επίσης ζωγράφος ανθέων και είναι πιθανόν να βοήθησε τον πατέρα της στο έργο του.

Οι μισοί από τους πίνακές του στις δημόσιες πινακοθήκες είναι τοπία, απόψεις φανταστικών λιμνών και λιμανιών με μη πιθανά ερείπια και κλασικά οικοδομήματα, και δάση από ψηλά και ακίνητα δέντρα - το σύνολο πολύ λείο και ομαλό, και εντελώς άψυχο. Το παλαιότερο χρονολογημένο έργο αυτού του είδους είναι αυτό του 1717, στο Λούβρο, ένα άλσος με κόρες να μαζεύουν λουλούδια κοντά σε έναν τάφο, ερείπια ενός προστώου και ένα μακρινό ανάκτορο στις όχθες μιας λίμνης που οριοθετείται από βουνά.

Κληρονομιά 
Μερικοί από τους καλύτερους πίνακες με φρούτα και άνθη του φαν Χόισουμ βρίσκονται σε αγγλικές ιδιωτικές συλλογές: αυτά του 1723 στην πινακοθήκη του κόμητος του Έλλεσμηρ (Ellesmere), άλλα του 1730–1732 στις συλλογές Χόουπ (Hope) και ¨ασμπαρτον (Ashburton). Ένα από τα καλύτερα παραδείγματα βρίσκεται σήμερα στην Εθνική Πινακοθήκη του Λονδίνου (1736–1737). Κανένα δημόσιο μουσείο δεν έχει πιο ωραία και πολυάριθμα δείγματα από το Λούβρο, το οποίο μπορεί να υπερηφανεύεται για τέσσερα τοπία και έξι πάνελ με νεκρές φύσεις. Στη συνέχεια έρχονται το Βερολίνο και το Άμστερνταμ με τέσσερις πίνακες φρούτων και ανθέων. στη συνέχεια οι  Αγία Πετρούπολη, Μόναχο, Ανόβερο, Δρέσδη, Χάγη, Μπράουνσβαϊγκ, Βιέννη, Καρλσρούη, Βοστώνη, Κοπεγχάγη και η Πινακοθήκη "Dulwich Picture Gallery". Ο φαν Χόισουμ είχε αρκετούς οπαδούς, όπως ο Γιαν φαν Ος και ο Γιοχάννες ντε Μπος.

Δείτε επίσης 
 Ζωγραφική της ολλανδικής Χρυσής Εποχής
 Κατάλογος Ολλανδών ζωγράφων

Παραπομπές 

- This article incorporates text from a publication now in the public domain: Chisholm, Hugh, ed. (1911). "Huysum, Jan van". Encyclopædia Britannica. Vol. 14 (11th ed.).

Εξωτερικοί σύνδεσμοι 
  Includes biography and two pictures.
  Includes brief biography and one picture.
  Links to entries in numerous online museums and public art galleries.
 Dutch and Flemish paintings from the Hermitage, an exhibition catalog from The Metropolitan Museum of Art (fully available online as PDF), which contains material on Huysum (cat. no. 14)

Σελίδες με μη επιθεωρημένες μεταφράσεις
Ολλανδοί ζωγράφοι
Ολλανδοί ζωγράφοι της Χρυσής Εποχής